Μπόμπι Μπράουν

Ο Μπόμπι Μπράουν (Λος Άντζελες της Καλιφόρνια, 24 Σεπτεμβρίου 1984), είναι Αμερικανός καλαθοσφαιριστής, ο οποίος αγωνίζεται στην θέση του πόιντ γκαρντ.

Σταδιοδρομία
Ο Μπράουν ξεκίνησε να αγωνίζεται από την ομάδα του λυκείου του Γουέστσεστερ και φοίτησε στο πανεπιστήμιο του Φούλερτον της Καλιφόρνια από το 2003 μέχρι το 2007. Καλύτερη χρονιά του ήταν η τέταρτη, κατά την οποία είχε μέσο όρο 20,2 πόντων, 5,1 ασίστ και 2,7 ριμπάουντ.

Παρά την πορεία του στο κολεγιακό πρωτάθλημα, δεν μπόρεσε να γίνει ντραφτ από κάποια ομάδα του ΝΒΑ και υπέγραψε στην γερμανική Άλμπα Βερολίνου τον Αύγουστο του 2007.Alba Berlin signs rookie guard Brown Αγωνίστηκε σε δέκα αγώνες πρωταθλήματος με μέσο όρο 16,0 πόντων και πέτυχε 44 πόντους στη νίκη της Άλμπα κατά της Μπόσνα Σαράγεβο με 141-127, σε αγώνα για το Eurocup που έληξε μετά από πέντε πεντάλεπτες παρατάσεις.Alba beats Bosna in ULEB Cup's longest game ever

Το καλοκαίρι του 2008, αγωνίστηκε σε Summer League του NBA με τους Νιου Ορλίνς Χόρνετς, υπογράφοντας στην συνέχεια διετές συμβόλαιο με τους Σακραμέντο Κινγκς.New addition: Sources say Kings agree to deal with Brown Τον Φεβρουάριο του 2009, δόθηκε ως ανταλλαγή στους Μινεσότα Τίμπεργουλβς,Wolves Acquire Shelden Williams and Bobby Brown ενώ τον επόμενο Σεπτέμβριο δόθηκε στους Νιου Ορλίνς Χόρνετς.Daniels, pick to Wolves Τον Ιανουάριο του 2010, ανταλλάχθηκε και πάλι, οδηγούμενος αυτή την φορά στους Λος Άντζελες Κλίπερς.Clippers Acquire Bobby Brown From New Orleans in Exchange for 2014 Conditional Second Round Pick Το καλοκαίρι του 2010, αγωνίστηκε στο Summer League με την φανέλα των Τορόντο Ράπτορς.Raptors Announce 2010 Las Vegas Summer League Roster

Τον Σεπτέμβριο του 2010, υπέγραψε στην πολωνική Ασέκο Γκντίνια,Bobby Brown Signs With Poland's Asseco Prokom από την οποία αφέθηκε ελεύθερος τρεις μήνες αργότερα λόγω κακών εμφανίσεων στην Ευρωλίγκα.Asseco Prokom, Brown part ways Στις 3 Δεκεμβρίου 2010, υπέγραψε στον Άρη Θεσσαλονίκης, αντικαθιστώντας τον Πιρ Πιρς. Με τους "κίτρινους" έπαιξε σε τριάντα αγώνες πρωταθλήματος, έχοντας 15,2 πόντους και 4,0 ασίστ.

Την επόμενη σεζόν, φόρεσε την φανέλα της γερμανικής Όλντενμπουργκ, καταλαμβάνοντας την δέκατη θέση στο πρωτάθλημα της μπασκετικής Μπουντεσλίγκα. Το 2012-13, αγωνίστηκε στην ιταλική Μοντεπάσι Σιένα, έχοντας μέσους όρους 17,3 πόντων στο πρωτάθλημα και 18,8 πόντων στην Ευρωλίγκα, ενώ ήταν τέταρτος στις ασίστ με 5,3.Brown, Bobby 2012–13 Season Το ρεκόρ πόντων του για εκείνη την χρονιά ήταν οι 41 που πέτυχε στη νίκη της Σιένα κατά της Φενέρμπαχτσε Ούλκερ με 98-92, στις 4 Ιανουαρίου 2013, το οποίο τον ώθησε να αναδειχθεί MVP της Ευρωλίγκα για τον πρώτο μήνα του 2013.bwin MVP for January: Bobby Brown, Montepaschi Siena

Το καλοκαίρι του 2013, υπέγραψε στους Ντόνγκουαν Λέοπαρντς από την Κίνα,Bobby Brown firma per Dongguan con la clausola per la NBA σκοράροντας 74 πόντους στη νίκη κατά των Σίτσουαν Μπλού Γουέιλς με 137-135, στις 27 Δεκεμβρίου 2013.Bobby Brown scored 74 points in China Τον Μάιο του 2014, ανανέωσε το συμβόλαιο του με την κινέζικη ομάδα για τρία ακόμη χρόνια.Bobby Brown signs a three-year deal with Dongguan Leopards

Μετά από ένα σύντομο πέρασμα από την τουρκική Μπεσίκτας το 2016,Bobby Brown Beşiktaş Sompo Japan'da επέστρεψε στο ΝΒΑ υπογράφοντας συμβόλαιο στους Χιούστον Ρόκετς στις 23 Σεπτεμβρίου 2016.Rockets Announce Training Camp Roster | Houston Rockets - NBA.com Στις 5 Γενάρη 2018 έφυγε από τους Ρόκετς.

Στις 22 Φεβρουαρίου 2018, ανακοινώθηκε από τον Ολυμπιακό.

Στις 2 Ιανουαρίου 2020, ανακοινώθηκε από τον ΠΑΟΚ.

 Τίτλοι-Διακρίσεις 

 Συλλογικοί 

 Άλμπα Βερολίνου 
Πρωταθλητής Γερμανίας: (2008)

 Μοντεπάσκι Σιένα 
Πρωταθλητής Ιταλίας: (2013)
 Κύπελλο Ιταλίας: (2013)

 Ατομικοί 
 Πιο βελτιωμένος παίκτης Γερμανικού πρωταθλήματος: (2008)
 Πρώτος σκόρερ του Γερμανικού πρωταθλήματος: (2012)
 Πρώτος σκόρερ στην Ευρωλίγκα: (2013)
 MVP του μήνα στην Ευρωλίγκα: (Ιανουάριος 2013)
 3x MVP της αγωνιστικής στην Ευρωλίγκα: (4η αγωνιστική, 2012/13), (5η αγωνιστική, 2012/13), (Top 16 2η αγωνιστική, 2012/13)
Ελληνικό All-Star Game: (2020)
Νικητής στο διαγωνισμό τριπόντων στο Ελληνικό All-Star Game: (2020)

Παραπομπές

Πηγές
 Bobby Brown - DraftExpress 
 BROWN, BOBBY - Welcome to EUROLEAGUE BASKETBALL
 Bobby Brown - Asia-Basket

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Άλμπα Βερολίνου
Κατηγορία:Καλαθοσφαιριστές Σακραμέντο Κινγκς
Κατηγορία:Καλαθοσφαιριστές Μινεσότα Τίμπεργουλβς
Κατηγορία:Καλαθοσφαιριστές Νιου Ορλίνς Πέλικανς
Κατηγορία:Καλαθοσφαιριστές Λος Άντζελες Κλίπερς
Κατηγορία:Καλαθοσφαιριστές Ασέκο Γκντίνια
Κατηγορία:Καλαθοσφαιριστές Όλντενμπουργκ
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Σεντσέν Αβιέιτορς
Κατηγορία:Καλαθοσφαιριστές ΠΑΟΚ
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές κινεζικών συλλόγων
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA